stanford-oval/wikipedia huggingface dataset:
Faraonismi

Faraonismin innoittama Sa'd Zaghlulin hautarakennus.
Faraonismi on egyptiläinen ideologia, jonka mukaan egyptiläinen identiteetti liitetään etenkin Egyptin muinaiseen historiaan. Ideologia poikkeaa näin esimerkiksi arabinationalismista tai panislamilaisuudesta.
Faraonismi oli osa egyptiläistä nationalistista liikettä. Muinaisesta Egyptistä olivat aluksi kiinnostuneet lähinnä eurooppalaiset, mutta aiheen suosio kasvoi egyptiläisen nationalistisen liikkeen kanssa myös egyptiläisten keskuudessa. Faraonismin huippukausia olivat 1920- ja 1930-luvut. Liikkeen ehkä tunnetuin edustaja tuolloin oli kirjailija ja akateemikko Taha Husain. Faraonismin kannattajat näkivät egyptiläiset ainutlaatuisena kansana muinaisen historiansa kanssa ja egyptiläisten katsottiin näin poikkeavan esimerkiksi arabeista. Faraonismin kannatus hiipui sittemmin, mutta sillä on edelleen merkitystä etenkin Egyptin koptien keskuudessa. Faraonismin ideoita on käytetty myös esimerkiksi muslimiveljeskunnan, panislamilaisuuden ja arabinationalismin vastustajien keskuudessa.
Faraonismi kohtasi egyptiläisessä yhteiskunnassa monia eri ongelmia. Muinainen Egypti tunnettiin Egyptissäkin perinteisesti lähinnä islamin kautta, eivätkä tavalliset ihmiset samaistuneet muinaiseen historiaan. Uskonnon kautta monien oli vaikea hyväksyä myös muinaisen historian polyteismiä.
Faraonismi näkyi aikanaan myös arkkitehtuurissa. Se innoitti esimerkiksi Kairon yliopiston kampusalueen suunnittelua ja Sa'd Zaghlulin haudan rakennusta.
Federica Pellegrini
Aiheesta muualla

Kuvia tai muita tiedostoja aiheesta Federica Pellegrini Wikimedia Commonsissa
Federicapellegrini.com (Arkistoitu – Internet Archive) (englanniksi, italiaksi)
Naisten 200 metrin vapaauinnin olympiavoittajat
Naisten 200 metrin vapaauinnin pitkien ratojen maailmanmestarit
Naisten 400 metrin vapaauinnin pitkien ratojen maailmanmestarit
Naisten 200 metrin vapaauinnin pitkien ratojen Euroopan-mestarit
Naisten 400 metrin vapaauinnin pitkien ratojen Euroopan-mestarit
Naisten 4 × 200 metrin vapaauintiviestin pitkien ratojen Euroopan-mestarit
| --- | --- |
1980-luku:  1983:  Otto • Strauß • Sirch • Meineke •  1985:  Strauß • König • Stellmach • Friedrich •  1987:  Stellmach • Friedrich • Strauß • Möhring •  1989:  Möhring • Stellmach • Strauß • Friedrich
1990-luku:  1991:  Poulsen • Jensen • Puggaard • Jacobsen •  1993:  Kielgaß • Osygus • van Almsick • Hase •  1995:  Hase • Jung • Kielgaß • van Almsick •  1997:  Hase • Götz • Buschschulte • Kielgaß •  1999:  van Almsick • Szalai • Stockbauer • Kielgaß
2000-luku:  2000:  Potec • Păduraru • Diaconescu • Câșlaru •  2002:  Dallmann • Ries • Stockbauer • van Almsick •  2004:  Rouba • Caballero • Roca • Villaécija •  2006:  Dallmann • Samulski • Steffen • Liebs •  2008:  Manaudou • Balmy • Lazare • Poptšanka
2010-luku:  2010:  Mutina • Dara • Hosszú • Verrasztó •  2012:  Mizzau • Nesti • Carli • Pellegrini •  2014:  Mizzau • Pirozzi • Masini • Pellegrini •  2016:  Jakabos • Verrasztó • Kapás • Hosszú •  2018:  Faulkner • Greenslade • Hibbott • Anderson
2020-luku:  2020:  Hope • van Selm • Hibbott • Anderson •  2022:  de Jong • Holkenborg • van Kooten • Steenbergen
Faranah

| Faranah |
| --- | --- |
 Faranah
 Koordinaatit: 10.0420°N, 10.7403°W 
Valtio:  Guinea
Alue:  Faranahin alue
Prefektuuri:  Faranahin prefektuuri
Väkiluku (2014):  77 918
 Prefektuurin ISO 3166-2 -koodi: GN-FA 
Infobox OKVirheellinen NIMI-arvo: 
Faranah on kaupunki Nigerjoen yläjuoksun varrella Guinean keskiosassa Faranahin alueen Faranahin prefektuurissa. Sen asukasluku oli 77 918 (2014; vuonna 1996 vain 34 472 as.).
Kaupunki on perustettu 1890-luvulla Ranskan tukikohdaksi malilaisen sotilasjohtaja Samory Tourén vastaisessa taistelussa. Kaupungista johtavat maantiet Dabolaan ja Kissidougouhun. Faranah on kauppapaikka alueella tuotetulle riisille, karjalle, palmuöljylle ja siemenille. Siellä on sairaala ja roomalaiskatolinen lähetysasema (vuodelta 1948).  Faranahin lentoasema sijaitsee kantakaupungista länteen.

Kaupungin lounaispuolella on kahvin ja palmuöljun tuotantoalue, josta saa myös alkunsa Nigerjoki (alkupää nimeltään Dioliba).
Eurooppalainen kielitaidon viitekehys

Eurooppalainen kielitaidon viitekehys (engl. Common European Framework of Reference for Languages; käytössä ainakin suomenkiel. lyhenne EVK sekä engl.kiel. lyhenteet CEFR, CEF ja CEFRL) on ohjeistus, jonka tarkoituksena on yhdenmukaistaa ja helpottaa saavutetun kielitaidon kuvailemista ja määrittelemistä. Ohjeistus luokittelee kielitaidon kolmeen pääviitetasoon (A–C), joista jokainen puolestaan jakautuu kahteen alatasoon (A1, A2, B1 jne.). Tasoista A1 (breakthrough) on matalin.
Viitekehyksen loi Euroopan neuvosto osana Language Learning for European Citizenship ‑hanketta vuosina 1989–1996. Vuonna 2001 puolestaan Euroopan unionin neuvosto antoi päätöslauselman, joka suositteli CEFR:n käyttämistä.
Paitsi viitekehyksen nimen englanninkielinen lyhenne myös sen suomenkielinen nimitys on vakiintumaton. Nykyään (2019) viralliset tahot käyttävät lisäksi ainakin muotoja Eurooppalainen kielitaidon tason viitekehys ja Eurooppalainen viitekehys.
Flying in a Blue Dream

| Flying in a Blue Dream Joe Satriani |
| --- | --- | --- |

Studioalbumin tiedot
 Äänitetty : Fantasy Studios ja Hyde Street Studios
 Julkaistu: 1989
 Tuottaja(t): Joe Satriani ja John Cuniberti
 Tyylilaji: Instrumentaalirock
 Kesto: 64.39
 Levy-yhtiö: Relativity
Joe Satrianin muut julkaisut
| Dreaming #11 1988 | Flying in a Blue Dream 1989 | The Extremist 1992 |
Flying in a Blue Dream on kitaristi Joe Satrianin neljäs sooloalbumi. Levy ilmestyi vuonna 1989.
Kappalelista

Flying in a Blue Dream – 5.28
The Mystical Potato Head Groove Thing – 5.05
Can't Slow Down – 4.46
Headless – 1.28
Strange – 4.55
I Believe – 5.50
One Big Rush – 3.20
Big Bad Moon – 5.13
The Feeling – 0.52
The Phone Call – 3.00
Day at the Beach – 2.03
Back to Shalla-Bal – 3.15
Ride – 4.58
The Forgotten, Pt. 1 – 1.10
The Forgotten, Pt. 2 – 5.10
The Bells of Lal, Pt. 1 – 1.19
The Bells of Lal, Pt. 2 – 4.08
Into the Light – 2.25
Kokoonpano

Joe Satriani - kitara, laulu, banjo, basso, huuliharppu, lyömäsoittimet, koskettimet
Jeff Campitelli – lyömäsoittimet, rummut (myös sähkörummut) ja ohjelmointi
John Cuniberti – lyömäsoittimet ja sitar
Stuart Hamm – basso
Simon Phillips - rummut
Eurolines

Eurolinesin linja-auto Ranskassa vuonna 2013.
Eurolines on pitkille matkoille keskittynyt linja-autoyritys. Se liikennöi kansainvälisesti yli 700 kohteeseen 32 eri maassa. Se perustettiin vuonna 1985. Eurolines-verkostoon kuuluu 29 kumppaniyritystä eri puolilta Eurooppaa. Esimerkiksi Isossa-Britanniassa Eurolines-palvelua liikennöi National Express, Pohjois-Irlannissa Ulsterbus, ja Pohjois-Irlannissa Bus Éireann. Eurolinesin pääkonttori sijaitsee Brysselissä, Belgiassa.
Aiheesta muualla

Kuvia tai muita tiedostoja aiheesta Eurolines Wikimedia Commonsissa
Everybody (Madonnan kappale)

| ”Everybody” Madonna |
| --- | --- | --- |

Singlen tiedot
 Albumilta: Madonna
 Äänitetty : kesä 1982; New York City
 Julkaistu: 6. lokakuuta 1982
 Formaatti: 12", 7"
 Tekijä(t): Madonna
 Tuottaja(t): Mark Kamins
 Tyylilaji: dancepop
 Kesto: 06.00
 Levy-yhtiö: Sire, Warner Bros.
Madonnan muut singlet
|   | ”Everybody” 1982 | ”Burning Up” 1983 |
Everybody on yhdysvaltalaisen laulajan Madonnan kappale hänen samannimiseltä debyyttialbumiltaan. Sen julkaisi Sire Records 6. lokakuuta 1982 Madonnan debyyttisinglenä. Madonna on nauhoittanut Steve Brayn kanssa demon kyseisestä kappaleesta. Hän kehotti DJ Mark Kaminsia soittamaan sitä tämän tanssiklubilla. Kamins oli yllättynyt kappaleesta ja vei Madonnan Sire Recordsille, joka allekirjoitti hänelle kahden kappaleen sopimuksen. Kun molemmat singlet oli nauhoitettu, Siren johtaja Michael Rosenblatt ei ollut vaikuttunut toisen singlen tuotannosta ja päätti julkaista vain ”Everybodyn”.
Sisällyttämällä R&B-vaikutteisia rytmejä musiikkiin, ja jättämällä itsensä pois singlen kansikuvasta, kappaleen markkinointi antoi Madonnasta mustan taiteilijan vaikutelman. Tuo vaikutelma ei kestänyt pitkään, kun Sire kuvasi Madonnan kanssa kappaleelle musiikkivideon. Pienellä budjetilla kuvatun videon ohjasi Ed Steinberg. Videolla Madonna ja hänen kaverinsa laulavat ja tanssivat klubilla kappaleen tahdissa. Video auttoi kappaleen markkinoinnissa, sekä Madonnan artistiksi pääsemisessä.
Kriittisesti kappale ei saanut lainkaan suosiota, eikä se noussut Billboard Hot 100 -listalle. Parhaimmillaan se oli Bubbling Under Hot 100 Singles -listalla seitsemäntenä. Kappale pääsi kuitenkin tanssikappalelistoille. Kappale auttoi Madonnaa saavuttamaan hänen ensimmäisen esiintymisensä tanssilehdessä. Hän on esittänyt kappaleen livenä monia kertoja. Hän esitti sen The Girlie Show World Tourin viimeisenä kappaleena, ja se oli yksi kappaleista, jotka esitettiin vuoden 2006 "Coachella Valley Music and Arts Festival" -tapahtumassa. Kappale laitettiin remix-muodossa hänen vuonna 1987 julkaistulle You Can Dance -remixalbumille, sekä vuonna 2009 julkaistulle Celebration-albumille.
Kappaleet

| --- | --- |
 US 12" single Everybody – 6.00  Everybody (Dub Version) – 9.23 US 7" Vinyl single Everybody – 3.58  Everybody (Instrumental) – 4.13 UK 12" single Everybody (Remix) – 6.16  Everybody (Dub Version) – 5.59 :  UK 7" single Everybody (Remix Edit) – 3.20  Everybody (Dub Version) – 4.40 Germany 5" CD single Everybody (Album Version) – 4.55  Everybody (Dub Version) – 8.58 FRA / ITA 12" Maxi Single Everybody – 5.56  Everybody (Instrumental) – 9.23 Germany / UK CD Maxi Single Everybody – 6.00  Everybody (Dub Version) – 9.23
Listasijoitukset

| Listat (1982) | Sija |
| --- | --- |
Yhdysvallat (Bubbling Under Hot 100 Singles): 7
Yhdysvallat (Hot Dance Music/Club Play): 3
Käännös suomeksi
Free the Nipple

Free the Nipple -marssi Brightonissa Englannissa vuonna 2019.
Free the Nipple (suom. ’nänni vapaaksi’) on Yhdysvalloissa 2010-luvulla syntynyt liike ja sosiaalisen median kampanja, joka tavoittelee naisille oikeutta paljastaa rintansa julkisilla paikoilla, kuten uimarannoilla. Liikkeessä pidetään epätasa-arvoisena sitä, että miehet saavat näyttäytyä julkisilla paikoilla ylävartalo paljaana, mutta naisten rinnat seksualisoidaan ja määrätään piilotettavaksi.
Free the Nipple sai alkunsa samannimisestä yhdysvaltalaisesta dokumenttielokuvasta, joka kuvaa amerikkalaisten naisaktivistien paljasrintaista kampanjointia New Yorkin kaduilla. Yhdysvalloissa naisten yläosattomuus on laissa kiellettyä joissain osavaltioissa ja voi johtaa vankeustuomioon. Suomessa yläosattomuus ei johda rikossyytteisiin, mutta paljasrintaisia naisia kehotetaan joskus peittämään rintansa julkisilla paikoilla, jos sen katsotaan aiheuttavan pahennusta. Rajoitusta perustellaan sukupuolisiveellisyyden loukkaamisen kieltävällä lailla.
Liike on saanut Yhdysvalloissa tukea monelta julkisuuden henkilöltä, jotka ovat alkaneet liikkua ulkona ilman rintaliivejä vaatteidensa alla ja pukeutua läpinäkyviin vaatteisiin, joista rinnat näkyvät osittain läpi. Jotkut kampanjoijat ovat julkaisseet Twitterissä ja Instagramissa omia nännikuviaan.
Liikkeen innoittamia tapahtumia ovat esimerkiksi Go Topless -päivä ja suomalainen tissiflashmob-tapahtuma.
Aiheesta muualla

Kuvia tai muita tiedostoja aiheesta Free the Nipple Wikimedia Commonsissa
Etelä-Tervajärvi

| Etelä-Tervajärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°31′04″N, 26°47′11″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  Kärsämyllynoja Tervajärveen 
Järvinumero:  14.918.1.005
Mittaustietoja
Pinnankorkeus:  106,5 m  
Pituus:  1,6 km  
Leveys:  910 m  
Rantaviiva:  8,157 km  
Pinta-ala:  59,608 ha  
Saaria:  16 
 fiEtelä-Tervajärvi 
Etelä-Tervajärvi  on Etelä-Savossa Mäntyharjulla  Mikkasten lähellä sijaitseva järvi.
Maantietoa

Järvi on 1,6 kilometriä pitkä, 910 metriä leveä, ja sen pinta-ala on 60 hehtaaria. Järvellä on kartan mukaan 16 saarta.  Sen rantaviivan pituus on 8,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Tervajärven valuma-alueeseen (14.918) se kuuluu. Järven vedenpinnan korkeus on 106,5 metriä mpy.
Franc Hafner

Franc Hafner (tai Franz Hafner, 1. elokuuta 1839 Gornji Grad – 2. marraskuuta 1876 Maribor) oli slovenialainen pikakirjoittaja, joka laati Gabelsbergerin pikakirjoitusjärjestelmästä sloveeninkielisen version. Hafnerin järjestelmä vuodelta 1865 oli ensimmäinen varsinaisesti sloveenin kielelle tehty pikakirjoitusjärjestelmä.
Eskatologia

Albrecht Dürer, Ilmestyskirjan neljä ratsastajaa, 1497–1498.
Eskatologia on uskontoihin liittyvä oppi maailman viimeisistä tapahtumista. Eskatologiaan sisältyy maailmanlopun ja pelastuksen aikakauden odotusta. Eskatologisten käsitysten merkitys vaihtelee eri uskonnoissa. Eskatologian käsite on liitetty etenkin juutalaisuuteen, kristinuskoon ja islamiin.
Yleistä

Yksilöllisellä eskatologialla tarkoitetaan yksityisen ihmisen kuolemanjälkeistä kohtaloa uskontojen mukaan: ylösnousemusta, viimeistä tuomiota, sielun kuolemattomuutta, taivasta tai jälleensyntymistä. Kollektiivisessa eskatologiassa on kyse maailman lopputapahtumista yleisesti. Joskus tehdään ero eskatologian ja apokalyptiikan välillä. Jälkimmäisessä lopun ajan odotus on tihentynyt, mikä ilmenee laskelmina maailman lopun ajankohdasta.
Juutalainen eskatologia

Vanhan testamentin eskatologia liittyy tunnusomaisesti historiaan ja Israelin kansan tulevaisuuteen. Monissa kiertävän aikakäsityksen uskonnoissa eskatologia oli liitetty luonnon tapahtumiin ja vuotuisjuhlien rituaaleihin. Lineaarisen aikakäsityksen uskontoja ovat juutalaisuuden lisäksi etenkin kristinusko ja islam. Danielin kirjassa aika jaetaan neljään jaksoon, joita ovat kultainen, hopeinen, vaskinen ja rautainen. Käsitys liittyy mahdollisesti Persian zarathustralaisuuteen.
Vanhan testamentin profeetat julistivat Jumalan tuomiota, ellei kansa tee parannusta. Tuomiota seuraisi pelastus, joka tulisi myös pakanakansoille. Juutalaiseen apokalyptiikkaan kuuluivat ennustukset maailmanlopusta ja Ihmisen Pojasta, joka tulee tuomitsemaan kansoja. Tuomiopäivää edeltäisi kuolleiden ylösnousemus.
Kristillinen eskatologia

Kristinuskossa eskatologia on erityisesti uskoa Jumalan valtakuntaan, rauhan ja vanhurskauden tilaan, joka täydentyy maailman lopussa. Jeesuksen ajan juutalaisuudessa oli voimakas Jumalan valtakunnan ja pelastajan, Messiaan, odotus. Kristinuskon mukaan Jeesuksen kuolema, ylösnousemus ja Pyhän Hengen saaminen helluntaina olivat eskatologisia tapahtumia, jotka merkitsivät Jumalan valtakunnan tuloa. Lopullisesti valtakunta toteutuisi Jeesuksen toisen tulemisen myötä.
Raamatussa eskatologiasta kertoo erityisesti Johanneksen ilmestys, joka viittaa Vanhan testamentin Hesekielin kirjaan ja Danielin profeettakirjaan. Myös apokryfiset kirjat kuten Hermaan Paimen käsittelevät viimeisten aikojen tapahtumia.
Kristinuskon piirissä on eri aikoina tehty tarkempia ennustuksia lopun ajan tapahtumista. Etenkin kriisikausina apokalyptiset mielialat ovat lisääntyneet. Käsitystä, jonka mukaan Kristus perustaa maan päälle tuhatvuotisen valtakunnan eli millenniumin, kutsutaan messianismiksi, kiliasmiksi tai millennialismiksi. Kristilliset teologit ovat olleet erimielisiä, onko tämänpuoleista tuhatvuotista valtakuntaa odotettava. Vapaiden suuntien kristilliset kirkot näkevät usein lopun merkkien käyvän juuri nyt toteen. Raamatun teksteistä etsitään tukea oman yhteisön näkemyksille. Etenkin luterilainen suhtautuminen eskatologiaan on kuitenkin hyvin pidättyväistä.
Islamilainen eskatologia

Islamiin kuuluu usko elämän jatkumisesta tuonpuoleisessa maailmassa. Ihminen joutuu joko Helvettiin tai Paratiisiin sen mukaan, miten kukin tuomitaan viimeisellä tuomiolla. Koraanissa toistuvana aiheena on lupaus hurskaita odottavasta Paratiisista (Janna), joka on nautintojen ylenpalttinen tyyssija. Vielä yleisempi on varoitus uskottomia odottavasta Helvetistä (Jahannam). Islamilainen eskatologia perustuu sekä Koraaniin että islamilaiseen perimätietoon, joka löytyy 800-luvulla kirjatuista haditheista.
Sahih al-Bukhari sisältää hadithin, joka on perusteellinen luettelo lopun ajan ennusmerkeistä. Lopun aikojen tuloa ennakoi Antikristuksen (ad-Dajjal) saapuminen. Antikristuksella on vain yksi silmä, ja hänen otsaansa on kirjoitettu sana kafir (uskoton). Antikristuksen ja siihen liittyneen Pedon saapumiseen liittyy yleinen moraalinen rappio. Kaikilla on rahaa ja rakennetaan korkeita taloja, mutta vallalla on tapojen turmelus ja moraalittomuus, missä sotiminen ja murhatyöt lisääntyvät ja tieto uskonnosta alkaa kadota. Taivas muuttuu verenkarvaiseksi, myrskytuulet ja sateet yltyvät, kuu katoaa, vuoret häviävät ja maa muuttuu tasaiseksi. Ajankulku nopeutuu, luonnonkatastrofit ja savu peittävät maan. Lopulta aurinko nousee lännestä.
Sodan Antikristusta vastaan aloittaa Mahdi, joka tuo mukanaan oikeudenmukaisuuden ja ajaa vääryyden pois. Šiialaiset katsovat, että hän on kätkeytynyt 12. imaami, mutta sunnit eivät ole yhtä varmoja tästä. Jeesus palaa maan päälle yhdessä Mahdin kanssa sotimaan Antikristusta vastaan ja surmaa tämän. Hän voittaa myös Gogin ja Magogin. Jeesus kuolee ennen viimeistä tuomiota, ja hänet haudataan Medinaan Muhammedin viereen.
Varsinainen viimeinen tuomio tapahtuu, kun maailmanhistoria loppuu ja kuolleet nousevat haudoistaan Jumalan eteen tuomittaviksi. Israfil on enkeli, joka Viimeisellä tuomiolla puhaltaa pasuunaan, ”jolloin kaikki, jotka ovat taivaassa tai maassa, vaipuvat tiedottomina maahan paitsi ne, jotka Jumala säästää” (Koraani 39:68). Jokaisen osalta sekä hyvät että pahat teot on kirjattu kirjaan, jota tuomitut itse pitelevät. Tekoja vertaillaan laskemalla yhteen niiden painot enkeleiden Gabriel ja Mikael valvoessa. Tuomion toimeenpano tapahtuu niin, että kukin pannaan kävelemään Helvetin tulen yläpuolella olevaa siltaa (sirat) pitkin. Sillan kansi on terävämpi kuin miekka ja ohuempi kuin hius. Ne, joiden synnit ovat painavampia kuin hyvät teot, menettävät tasapainonsa ja syöksyvät Helvettiin. Hurskaat selviytyvät ja pääsevät Paratiisiin. Tarina sillasta on sama kuin zarathustralaisuudessa.
Kirjallisuutta

Lehtonen, Tuomas M. S. (toim.): Lopun leikit. Uskon, historian ja tieteen eskatologiat.  Helsinki:  Gaudeamus, 1999.  ISBN 951-662-773-0.
Ruokanen, Miikka: Milloin maailma loppuu.  Helsinki:  Kirjapaja, 1999.  ISBN 951-625-596-5.
Gorenberg, Gershon: The End of Days. Fundamentalism and the Struggle for the Temple Mount.  Oxford:  Oxford University Press, 2002.  ISBN 0-19-515205-0.  (englanniksi)
Aiheesta muualla

Kuvia tai muita tiedostoja aiheesta Eskatologia Wikimedia Commonsissa
Eschatology. Encyclopaedia Britannica. (englanniksi)
Maailmanloppu ja lopun ajat kristillisessä eskatologiassa
Antikristus | Apokalypsi | Eskatologia | Danielin kirja | Harmageddonin taistelu | Ilmestyskirja | Jeesuksen toinen tuleminen | Pedon luku | Tuhatvuotinen valtakunta | Tuomiopäivä | Vihan ja ahdistuksen aika | Väärä profeetta | Ylöstempaus
Stefan Lochner, Viimeinen tuomio, noin 1435.
Enkeli Israfil puhaltaa pasuunaan Viimeisen tuomion merkiksi.
Franc Novak

Franc Novak.
Franc Novak (22. lokakuuta 1856 Mengeš – 1936) oli slovenialainen pikakirjoittaja, joka laati saksalaisesta Gabelsbergerin pikakirjoitusjärjestelmästä sloveeninkielisen version.
Novakin järjestelmää kehitti myöhemmin Rudolf Rakuša, ja järjestelmästä tuli 1900-luvun puolivälissä käytännössä Slovenian yhtenäisjärjestelmä.
Florian Eckert

| Mitalit> Maa:   Saksa.Miesten alppihiihto.MM-kilpailut  | Mitalit> Maa:   Saksa.Miesten alppihiihto.MM-kilpailut  | Mitalit> Maa:   Saksa.Miesten alppihiihto.MM-kilpailut  | Maa:   Saksa> Miesten alppihiihto. |
| --- | --- | --- | --- |
|  Kultaa | Bormio 2005 | joukkuekilpailu |  |
|  Pronssia | St. Anton 2001 | syöksylasku |  |
Florian Eckert (s. 7. helmikuuta 1979 Lörrach) on saksalainen entinen alppihiihtäjä.
Eckert saavutti pronssia syöksylaskussa St. Antonin maailmanmestaruuskilpailuissa 2001. Myöhemmin samana vuonna hän sijoittui kaksi kertaa peräkkäin toiseksi syöksylaskun maailmancupin osakilpailuissa Norjan Kvitfjellissä. Bormion MM-kilpailuissa 2005 Eckert oli Saksan joukkueen mukana voittamassa kultaa, ensimmäistä kertaa arvokilpailuissa järjestetyssä joukkuekilpailussa. Samoissa MM-kilpailuissa hän sijoittui supersuurpujottelussa 6:ksi ja oli syöksylaskussa 12:s.
Eckert saavutti menestystä myös junioreiden MM-kilpailuissa, hän sijoittui vuonna 1997 pujottelussa pronssille.
Urallaan Eckert kärsi pahasta polvivammasta, jonka takia hän joutui pitämään kaksi vuotta taukoa kilpailemisesta. Hän joutui lopettamaan uransa kyseisen vamman takia syksyllä 2005.
Every Open Eye

| Every Open Eye Chvrches |
| --- | --- | --- |

Studioalbumin tiedot
 Äänitetty : 2015
 Julkaistu: 25. syyskuuta 2015
 Formaatti: LP, digitaalinen, CD
 Tuottaja(t): Chvrches
 Tyylilaji: synthpop
 Kesto: 42.02
 Levy-yhtiö: Virgin EMI Goodbye
Listasijoitukset
  Iso-Britannia: 4.    Yhdysvallat: 8.   Saksa: 20.
Chvrchesin muut julkaisut
| The Bones of What You Believe 2013 | Every Open Eye 2015 | Love Is Dead 2018 |
Singlet albumilta Relaxer
 ”Leave a Trace” Julkaistu: 17. heinäkuuta 2015  ”Never Ending Circles” Julkaistu: 12. elokuuta 2015  ”Clearest Blue” Julkaistu: 10. syyskuuta 2015  ”Empty Threat” Julkaistu: 19. lokakuuta 2015  ”Bury It” Julkaistu: 10. heinäkuuta 2016
Every Open Eye on skotlantilaisen synthpop-yhtyeen Chvrchesin toinen studioalbumi, jonka julkaisi Virgin EMI Records 25. syyskuuta 2015.
Kappaleet

Never Ending Circle – 3.06
Leave a Trace – 3.57
Keep You On My Side – 4.25
Make them Gold – 3.51
Clearest Blue – 3.53
High Enough to Carry You Over – 3.39
Empty Threat – 4.04
Down Side of Me – 5.10
Playing Dead – 3.35
Bury It – 3.08 (feat. Hayley Williams)
Afterglow – 3.14
Arvostelut

Metacritic: 77/100
Pitchfork: 7.7/10
Rolling Stone:
Soundi:
Aiheesta muualla

Every Open Eye -albumi Discogs-sivustolla (englanniksi)
Feuille de Dreux

Feuille de Dreux
Feuille de Dreux (Dreuxin lehti) on ranskalainen lehmänmaidosta valmistettava pehmeä juusto, jonka päällä on kastanjanlehti. Juusto on halkaisijaltaan 16–18 senttimetriä ja paksuudeltaan 2–3 senttimetriä. Sen paino on 300–500 grammaa ja se sisältää vain 15 prosenttia rasvaa.
Historia

Feuille de Dreuxin historia juontaa 1900-luvun alun Eure-et-Loirin alueeseen. Tuolloin juustoa valmistettiin talonpojille, jotka ottivat sitä pellolle välipaloiksi. Juuston alhainen rasvapitoisuus johtuu siitä, että alue tuotti kermaa Pariisiin ja sen lähiympäristöön, jonka takia kerma kuorittiin maidosta. Kastanjanlehdet eivät ole juuston päällä vain esteettisestä syystä, vaan niiden tarkoitus on estää juustoja tarttumasta toisiinsa kiinni.
Florian Graf

Florian Graf vuonna 2015.
Florian Graf (s. 24. heinäkuuta 1988) on saksalainen uransa lopettanut ampumahiihtäjä.
Ampumahiihdon MM-kilpailuihin Graf on osallistunut Ruhpoldingissa 2012 ja Nové Městossa 2013.
Graf debytoi ampumahiihdon maailmancupissa Pokljukan pikakilpailussa kaudella 2010–2011. Maailman osakilpailussa Graf on ollut parhaimmillaan neljäs Östersundin pikakilpailussa kaudella 2012–2013. Maailmancupin kokonaiskilpailussa Grafin paras sijoitus on 21:s kaudella 2011–2012.
Graf voitti IBU-Cupin kokonaiskilpailun kaudella 2014–2015.
Graf lopetti uransa ampumahiihtäjänä keväällä 2018.